גנאדי פדאלקה

קולונל חיל האוויר הרוסי גנאדי איוואנוביץ' פדאלקה (ברוסית: Генна́дий Ива́нович Па́далка; נולד ב-21 ביוני 1958, קרסנודאר) הוא קוסמונאוט רוסי, גיבור הפדרציה הרוסית, המחזיק בשיא עולמי מבחינת משך השהייה הכולל בחלל - 878 ימים.

ביוגרפיה 
גנאדי פדאלקה נולד בעיר קרסנודר בשנת 1958. לאחר סיום בית ספר הוא התקבל ללימודים בבית הספר הגבוה לתעופה צבאית בעיר ייסק אותה סיים בשנת 1979. עד לשנת 1989 הוא שירת בטייס קרב ביחידות שונות של חיל האוויר הסובייטי.

באפריל 1989 הוא התקבל ליחידת הקוסמונאוטים והחל קורס במרכז גגארין להכשרת קוסמונאוטים. 

פדאלקה השתתף במס' טיסות לחלל והיה מפקד משלחת קבועה מס' 9 לתחנת החלל הבין-לאומית. הוא שהה בחלל 878 ימים וביצע 10 פעילויות חוץ רכביות.

באפריל 2017 החליט גנאדי פדלקה לעזוב את יחידת הקוסמונאוטים. לאחר העזיבה פרסם גנאדי פדלקה מכתב פתוח ובו ביקר את ראש מרכז גגארין להכשרת קוסמונאוטים, יורי לונצ'קוב, וקרא לפטר אותו.

הוא מתגורר עם משפחתו בעיר הכוכבים.

טיסות

סויוז TM-28 
גנאדי פדאלקה עשה את טיסתו הראשונה כמפקד סויוז TM-28 עם סרגיי אבדייב ויורי בטורין, ששוגרה ב-13 באוגוסט 1998. מ-15 באוגוסט 1998 ועד 27 בפברואר 1999 - שהה בתחנת החלל מיר. עם איוואן בלה חזר לכדור הארץ בחללית סויוז TM-28 ב-28 בפברואר 1999. משך שהייתו הראשונה בחלל היה 198 יום 16 שעות 31 דקות.

סויוז TMA-4 / ISS-9 
ב-21 בפברואר 2002 מונה פדלאקה למפקד משלחת 9 לתחנת החלל הבינלאומית. בנובמבר 2003 הצוות הורכב מחדש. בפברואר 2004 הוחלט להחזיר את פדאלקה (רוסקוסמוס) ואדוארד פינק (נאס"א) לצוות הראשי, כמו גם את אנדרה קויפרס (ESA), חבר תוכנית המשלחת EP-6. במהלך המשימה הם ביצעו ארבע פעילויות חוץ-רכביות. מ-19 באפריל עד 24 באוקטובר 2004 מפקד סויוז TMA-4 שהה בחלל 187 יום 13 שעות 22 דקות.

סויוז TMA-14 / ISS-19, ISS-20 
ב-26 במרץ 2009, יצא לחלל בפעם השלישית כמפקד חללית סויוז TMA-14 וצוות תחנת החלל הבינלאומית במסגרת משלחות ISS-19 ו-ISS-20 הוא שהה בחלל עד 11 באוקטובר 2009.

סויוז TMA-04M / משלחת מס' 31, משלחת מס' 32 
ב-15 במאי 2012 החל כמפקד חללית סויוז TMA-04M וצוות תחנת החלל הבינלאומית במסגרת משלחות מס' 31 ו-32 לתחנת החלל הבין-לאומית. ב-17 בספטמבר 2012 בשעה 06:52 שעון מוסקבה, 86 ק"מ צפונית-מזרחית לעיר ארקאליק בקזחסטן, נחת עם סויוז TMA-04M. בפעם זו שהה בחלל 125 יום.

סויוז TMA-16M / MKS-43, MKS-44 
ב-27 במרץ 2015 כמפקד חללית סויוז TMA-16M היה איש צוות במשלחות ISS-43 ו-ISS-44 לתחנת החלל הבינלאומית. מאז 10 ביוני 2015, שימש כמפקד המשלחת ה-44. ב-12 בספטמבר 2015, בשעת 03:51 דקות שעון מוסקבה, פדאלקה (מפקד) ומהנדסי הטיסה מוגנסן ואיימבטוב, שטסו לתחנת החלל הבינלאומית מאוחר ובילו 9 ימים בתחנה, נחתו עם החללית סויוז TMA-16M בקזחסטן, 146 קילומטרים דרומית-מזרחית לעיר ז'זקאזגן. הפעם שהייתו בחלל נמשכה 168 יום. בכך הפך לטייס החלל בעל שיא עולמי של שהייה כוללת בחלל החיצון - 878 ימים בסך הכל.

פעילות משלחת קבועה מס' 9 בתחנת החלל הבין לאומית
גנאדי פדאלקה עם מייקל פינק הגיעו תחנת החלל ב-21 באפריל 2004 בחללית סויוז TMA-4. בתחנת החלל שהתה משלחת מס' 8 בפיקוד מייקל פול. בחללית "סויוז TMA-4" הגיע גם אנדרה קויפרס מהולנד שהחל בביצוע ניסויים בהתאם לתוכנית שהוכנה בסוכנות החלל האירופית. לאחר העברת אחריות על תחנת החלל לצוות החדש, צוות מס' 8 ביחד עם אנדרה קויפרס עזבו אותה בחללית סויוז TMA-3 כעבור כמה ימים.

משלחת מס' 9 החלה את עבודתה המתוכננת.

ב-24 ביוני הם ביצעו פעילות חוץ רכבית שהופסקה לאחר 13 דקות עקב בעיות בחליפת החלל של פינק. ב-30 ביוני] הם ביצעו פעילות חוץ רכבית שנמשכה מעל ל-5 שעות. במהלכה הותקנו מספר מכשירים בחלק החיצוני של תחנת החלל.

ב-27 במאי לתחנת החלל הגיע חללית אספקה פרוגרס M-49 עם ציוד ומצרכים.

ב-3 באוגוסט הם ביצעו פעילות חוץ רכבית שנמשכה מעל ל-4 שעות. במהלכה הותקנו מספר מכשירים בחלק החיצוני של תחנת החלל. כמו כן נעשו הכנות לקליטת יחידת אספקה חדשה שנבנתה בסוכנות החלל האירופית והייתה אמורה להגיע בשנת 2005.

ב-14 באוגוסט לתחנת החלל הגיע חללית אספקה פרוגרס M-50 עם ציוד ומצרכים.

ב-3 בספטמבר הם ביצעו פעילות חוץ רכבית שנמשכה מעל ל-5 שעות. בפעילות זו בחלק החיצוני של תחנת החלל הותקנו 3 אנטנות וציודים אחרים.

בנוסף לכך בוצעו 21 ניסויים בתחומים שונים.

ב-16 באוקטובר לתחנת החלל הגיע חללית סויוז TMA-5 עם משלחת קבועה מס' 10 בפיקוד לרוי צ'יאו. לאחר העברת אחריות על תחנת החלל לצוות החדש, פדאלקה ופינק עזבו את תחנת החלל בחללית סויוז TMA-4 וחזור לכדור הארץ לאחר פעילות של כ-6 חודשים.

פעילות משלחת קבועה מס' 19/20 בתחנת החלל הבין לאומית
גנאדי פדאלקה עם מייקל באראט הגיעו תחנת החלל ב-17 במרץ 2009 בחללית סויוז TMA-14. בתחנת החלל שהתה משלחת מס' 18 בפיקוד מייקל פינק. בחללית "סויוז TMA-14" הגיע גם צ'ארלס סימוני מארצות הברית שהיה תייר חלל. לאחר העברת אחריות על תחנת החלל לצוות החדש, צוות מס' 18 ביחד עם צ'ארלס סימוני עזבו אותה בחללית סויוז TMA-13 כעבור כמה ימים. קויאטה קואיצ'י מיפן שהיה חבר בצוות מס' 18 נותר בתחנת החלל והצטרף לצוות מס' 19.

משלחת מס' 19 החלה את עבודתה המתוכננת.

ב-12 במאי לתחנת החלל הגיע חללית אספקה פרוגרס M-02M עם ציוד ומצרכים.

בנוסף לכך בוצעו מספר ניסויים בתחומים שונים.

ב-29 במאי לתחנת החלל הגיע חללית סויוז TMA-15 עם רומן רומננקו (רוסיה), פרנק דה ווין (בלגיה) ורוברט טירסק (קנדה). בכך הסתיימה עבודה של צוות מס' 19. ביחד עם צוות שהגיע לתחנת החלל הם הרכיבו משלחת מס' 20 לתחנת החלל בין-לאומית שלראשונה כלל 6 חברים. הודות להרחבות שבוצעו לפני כן היה ניתן להגידל צוות קבוע של תחנת החלל. גנאדי פדאלקה המשיך להיות מפקד צוות תחנת החלל כמפקד משלחת מס' 20.

סטטיסטיקת טיסה

לקריאה נוספת 
 И. А. Маринин, С. Х. Шамсутдинов, А. В. Глушко (составители). Советские и российские космонавты. 1960—2000 / Под редакцией Ю. М. Батурина. — М.: ООО Информационно-издательский дом «Новости космонавтики», 2001. — .

קישורים חיצוניים 

 תקציר נתונים באתר ספייספאקטס
 נתונים מאנציקלפדיית החלל
 ביוגרפיה 
 פעילות משלחת מס' 9 בתחנת החלל הבין-לאומית
 פעילות משלחת מס' 19 בתחנת החלל הבין-לאומית
 פעילות משלחת מס' 20 בתחנת החלל הבין-לאומית
 פדאלקה, גנאדי איוואנוביץ' באתר www.astronaut.ru 
 הקוסמונאוט גנאדי פדאלקה, באתר אולפן הטלוויזיה של רוסקוסמוס

הערות שוליים 

ערכים שבהם תבנית אתר רשמי אינה מתאימה להוספה אוטומטית
קוסמונאוטים רוסים
גיבורי הפדרציה הרוסית
מקבלי עיטור ההצטיינות למען המולדת
רוסים שנולדו ב-1958
טייסי חיל האוויר הסובייטי
אנשי צוות תחנת החלל הבין-לאומית